als_Latn dik_Latn sag_Latn
10/09/2014
Tregjet alternative do të ndihmojnë vendet rajonale të mbajnë të qëndrueshme nivelet e tyre të tregtisë, thanë ata.
Nga Drazhen Remikoviç për Southeast European Times në Zagreb -- 10/09/14
Ndalimi për një vit i Moskës për prodhimet e BE nuk do të rrezikojë prodhimin apo eksportin e Kroacisë të produkteve bujqësore, thanë zyrtarët dhe prodhuesit.
Shifrat nga agjencia e statistikave e BE, Eurostat sugjerojnë se masa do t'i kushtojë Europës më shumë se 12 miliard euro në eksporte të humbura, që përbëjnë rreth 10 përqind të shitjeve totale jashtë bllokut. Por ajo do të godasë gjithashtu konsumatorët rusë, pasi prodhimet e BE llogariten për më shumë se 40 përqind e importeve ushqimore të Rusisë.
Brukseli tha se masat kufizuese miratuar kohët e fundit nga BE janë pasojë e drejtpërdrejtë e aneksimit ilegal të Krimesë nga Moska dhe destabilizmi në vazhdim i Ukrainës.
"Do të jenë konsumatorët rusë që do të preken: ata do të privohen nga prodhimet me cilësi të lartë që përmbushin standarde të larta higjenike e shëndetësore dhe që qenë në dispozicion në varietet të gjerë me çmime konkurruese. Ne ende po vlerësojmë ndikimin e plotë të masave dhe konsiderimin e veprimeve të mundëshme, si të brendshme dhe të jashtme," i tha SETimesLea Iskra, zëdhënëse e Komisionit Europian.
"Çështja kyçe do të jetë shtrirja në të cilën eksportet e BE mund të gjejnë tregje alternative. Ne shpresojmë të kemi një analizë më të qartë në javët që vijnë. Por në qoftë se ne shohim në eksportet e mishit të derrit, që u ndaluan nga Rusia tre muaj më parë, ne kemi parë një përshtatje të tregut, me eksporte më të mëdha në Azi dhe një ndikim relativisht më të kufizuar në sektorin e BE," shtoi ajo.
Mali i Zi vendosi sanksionet e BE ndaj Rusisë gjithashtu, por zyrtarët thanë se Mali i Zi nuk është në listën e vendeve që janë sanksionuar nga Rusia.
"Në një listë vendesh dhe produktesh që janë ndaluar, nuk janë prodhimet nga Mali i Zi," i tha SETimesIgor Vuçiniç, zëdhënës i ministrisë së punëve të jashtme.
Por anëtarja e BE, Kroacia mund të prekej.
Eksportet totale të bujqësisë dhe prodhimeve bujqësore nga Kroacia në Rusi në 2013 u rritën në 15,6 milion euro. Në gjashtë muajt e parë të këtij viti, krahasuar me të njëjtën periudhë në 2013, eksportet e prodhimeve bjujqësore dhe ushqimore nga Kroacia në Rusi u rritën me 48 përqind, më së shumti vaj farash dhe prodhime industriale.
"Ministria e bujqësisë është në kontakt të vazhdueshëm me prodhuesit që mund të dëmtohen potencialisht nga ndalimi i ekspoerteve të disa prodhimeve bujqësore. Qeveria po komunikon gjithashtu me Komisionin Europian. Deri tani, Kroacia ka një bilanc pozitiv në tregtinë e vet të jashtme dhe eksportoi 25 herë më shumë prodhime bujqësore e ushqimore se sa ka importuar," i tha SETimesMiroslav Kuskunoviç, zëdhënëse e ministrisë së bujqësisë.
Prodhuesit më të vegjël të prodhimeve bujqësore nga Kroacia nuk janë shqetësuar lidhur me sanksionet e Rusisë, duke shtuar se është kurdoherë dikush që do të blejë mallrat e tyre.
"Unë e shes rrushin tim dhe verën te korporatat vendase, të cilat pastaj i shesin prodhimet tona nëpër botë. Ne kemi një kontratë me këto korporata dhe unë nuk kam frikë lidhur me mosshitjen e rrushit tim. Këta njerëz merren me një sasi të madhe prodhimesh. Kjo do të thotë se ata merren me një sasi të madhe parash. Ata do të gjejnë një alternativë me siguri," i tha SETimesDinko Veslac, një prodhues vere nga Kavtati.
Si mundet Kroacia të mbajë sektorin e saj të eksportit që të mos preket nga ndalimet e Rusisë? Na thoni mendimet tuaja në seksionin e komenteve.
unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn